CELEX: 62020CN0326
Language: hr
Date: 2020-07-22 00:00:00
Title: Predmet C-326/20: Zahtjev za prethodnu odluku koji je 22. srpnja 2020. uputila Administratīvā apgabaltiesa (Latvija) – SIA MONO protiv Valsts ieņēmumu dienests

5.10.2020   
            
            
               HR
            
            
               Službeni list Europske unije
            
            
               C 329/5
            
         
      Zahtjev za prethodnu odluku koji je 22. srpnja 2020. uputila Administratīvā apgabaltiesa (Latvija) – SIA MONO protiv Valsts ieņēmumu dienests
      (Predmet C-326/20)
      (2020/C 329/07)
      Jezik postupka: latvijski
      
         Sud koji je uputio zahtjev
      
      Administratīvā apgabaltiesa
      
         Stranke glavnog postupka
      
      
         Tužitelj u prvostupanjskom postupku i žalitelj: SIA MONO
      
         Tuženik i žalitelj: Valsts ieņēmumu dienests
      
         Prethodna pitanja
      
      
                  1.
               
               
                  Treba li članak 12. stavak 1. Direktive Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (1) tumačiti na način da se trošarinska roba namijenjena uporabi u okviru diplomatskih i konzularnih odnosa oslobađa plaćanja trošarine pod uvjetom da je predviđeno da se plaćanje te robe izvršava bezgotovinskim sredstvima, da je ono stvarno izvršeno i da su plaćanje dobavljaču izvršili stvarni primatelji te robe?
               
            
                  2.
               
               
                  Treba li članak 12. stavak 2. Direktive Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ tumačiti na način da države članice mogu utvrditi uvjete i ograničenja kojima se u okviru diplomatskih i konzularnih odnosa oslobođenje od plaćanja trošarine na trošarinsku robu uvjetuje zahtjevom da je kupac te robe stvarno platio robu bezgotovinskim sredstvima?
               
            
         (1)  SL 2009., L 9, str. 12. (SL, posebno izdanje na hrvatskom jeziku, poglavlje 9., svezak 2., str. 174.)